Kwamena ahwoi  de abasobɔ  bi a wɔfrɛ no Rhodes Scholarship suaa mmeranim wɔ suapɔn a ɛne Oxford University . Ne dwumadie a odii no NDC aban mu no ama no  akwanya ne dibea ahorɔw pii. Wɔ mfie 1980 mfinifini mu no, ɔsoom sɛ ɔkwankyerɛfo a ɔda adwumakuo a ɛhwɛ ɔman no toɔ gyegye so a ɛne Office of Revenue Commission, na afei nso, ɔsoom sɛ ɔkyerɛwfo maa asoɛ a ɛhwɛ amanɔne nsɛm so. Wɔ afe 1990 mu no, na ɔsom  sɛ ɔkyerɛwfo ma asoɛ ɛhwɛ nkurow nketewa amambuo ne mpontuo so. Wɔ ne bre so no, otuu anamɔn sɛ nka ɔreka amanyɔkuo NDC ne National Reform party abom wɔ afe 1999, na ɔsomaa Ghana banbɔfo kɔɔ boa Nigeriafo kuo a w’ato din ECOMOG a na wɔreboa asi ɔko a na erekɔ so wɔ Sierra Leone Civil War ano wɔ afe 1997, bre wotuu aban a na ɛte so gui no. Bre a NDC  aban no dii nkuguo wɔ afe 2001 abatoɔ no mu, Ahwoi de na ni sii New Patriotic Party aban so wɔ nneama a ogye di sɛ wɔnnyɛ no yiyie nti, na ɔyɛ nea obetumi biara sɛ ɔbɛsɔ mpaepae mu a na aba NDC mu no ano.